# Uporaba

##

S preklopnim stikalom smeri vrtenja (6) lahko spremenite smer vrtenja električnega orodja. Pri pritisnjenem stikalu za vklop/izklop (5) spreminjanje smeri vrtenja ni možno.

Vrtenje v desno: za privijanje vijakov pomaknite stikalo za preklop smeri (6) v levo do prislona.

Vrtenje v levo: za rahljanje oz. odvijanje vijakov pomaknite stikalo za preklop smeri (6) v desno do prislona.

##

Za zagon električnega orodja pritisnite na stikalo za vklop/izklop (5) in ga držite pritisnjenega.

Delovna lučka (3) sveti tako pri rahlo kot pri povsem pritisnjenem stikalu za vklop/izklop (5) in omogoča osvetlitev delovnega območja v slabih svetlobnih razmerah.

Za izklop električnega orodja izpustite stikalo za vklop/izklop (5).

##

Če tipka za vklop/izklop (5) ni pritisnjena, pride do blokade vrtalnega vretena in vpetja nastavka.

To omogoča privijanje vijakov tudi pri prazni akumulatorski bateriji, kar pomeni, da lahko električno orodje uporabljate kot običajni izvijač.

- Pri blokiranem vrtalnem vretenu stikala za vklop/izklop (5) ne pritiskajte več kot 15 sekund. V nasprotnem primeru se lahko električno orodje poškoduje.

##

- Električno orodje lahko na matico/vijak postavite samo v izklopljenem stanju. Vrteče se električno orodje lahko zdrsne.