# Biztonsági előírások csavarozógépek számára

- Az elektromos kéziszerszámot csak a szigetelt markolatfelületeknél fogja, ha olyan műveletet hajt végre, melynek során a rögzítő elemek rejtett vezetékekhez érhetnek. Ha a rögzítő elemek hozzáérnek egy feszültség alatt álló vezetékhez, az elektromos kéziszerszám fedetlen fémrészei szintén feszültség alá kerülhetnek, ami áramütéshez vezethet.

- A rejtett vezetékek felkutatásához használjon arra alkalmas fémkereső készüléket, vagy kérje ki a helyi energiaellátó vállalat tanácsát. Ha egy elektromos vezetéket a berendezéssel megérint, az tűzhöz és áramütéshez vezethet. Egy gázvezeték megrongálása robbanást ered‌ményezhet. Ha egy vízvezetéket szakít meg, anyagi károk keletkeznek.

- Tartsa szorosan fogva az elektromos kéziszerszámot. A csavarok megszorításkor és kilazításakor rövid időre magas reakciós nyomatékok léphetnek fel.

- Az elektromos kéziszerszámon végzett bármely munka (pl. karbantartás, szerszámcsere stb.) megkezdése, valamint annak szállítása vagy tárolása előtt állítsa a középső helyzetbe a forgásirány átkapcsolót. Ellenkező esetben a be‑/ki‌kapcsoló véletlen megérintésekor bekapcsolódó készülék sérüléseket okozhat.

- A megmunkálásra kerülő munkadarabot megfelelően rögzítse. Egy befogó szerkezet‌tel vagy satuval rögzített munkadarab biztonságosabban van rögzítve, mintha csak a kezével tartaná.

- Várja meg, amíg az elektromos kéziszer‌szám teljesen leáll, mielőtt letenné. A betét‌szerszám beékelődhet, és a kezelő elveszt‌heti az uralmát az elektromos kéziszerszám felett.

Óvja meg az elektromos kéziszerszámot a forróságtól, például a tartós napsugárzástól, a tűztől, a víztől és a nedvességtől. Robbanásveszély áll fenn.