# Ставање во употреба

##

Со прекинувачот за менување на правецот за вртење (6) може да го промените правецот на вртење на електричниот алат. Доколку прекинувачот за вклучување/исклучување (5) е притиснат ова не е возможно.

Десен тек: За навртување на завртките, притиснете го прекинувачот за менување на правец на вртење (6) на лево до крај.

Лев тек: За олабавување одн. одвртување на завртките притиснете го прекинувачот за менување на правецот на вртење (6) на десно до крај.

##

За ставање во употреба на електричниот алат притиснете го прекинувачот за вклучување/исклучување (5) и држете го притиснат.

Работното светло (3) свети при малку или целосно притиснат прекинувач за вклучување/исклучување (5) и овозможува осветлување на работното поле при услови на слаба осветленост.

За да го исклучите електричниот алат, отпуштете го прекинувачот за вклучување/исклучување (5).

##

Доколку прекинувачот за вклучување/исклучување (5) не е притиснат, вретеното за дупчење и прифатот на алатот ќе се фиксира.

Ова овозможува навртување на завртки и при испразнета батерија, одн. користење на електричниот алат како одвртувач.

- Доколку вретеното за дупчење е блокирано, не го притискајте прекинувачот за вклучување/исклучување (5) подолго од 15 секунди. Инаку електричниот алат може да се оштети.

##

- Електричниот алат ставете го на навртката/завртката само доколку е исклучен. Доколку алатите што се вметнуваат се вклучени и се вртат, тие може да се превртат.