# Drošības noteikumi skrūvgriežiem

- Veicot darbības, kuru laikā stiprinošais elements var skart slēptus vadus, turiet elektroinstrumentu aiz izolētajām noturvirsmām. Stiprinošajam elementam skarot spriegumnesošus vadus, spriegums var nonākt arī uz elektroinstrumenta atklātajām metāla daļām, kā rezultātā lietotājs var saņemt elektrisko triecienu.

- Lietojot piemērotu metālmeklētāju, pārbaudiet, vai apstrādes vietu nešķērso slēptas komunālapgādes līnijas, vai arī griezieties pēc konsultācijas vietējā komunālās saimniecības iestādē. Darbinstrumenta saskaršanās ar elektropārvades līniju var izraisīt aiz‌degšanos vai būt par cēloni elektriskajam triecienam. Bojā‌jums gāzes pārvades līnijā var izraisīt sprādzienu. Kontakta rezultātā ar ūdensvada cauruli, var tikt bojātas materiālās vērtības.

- Stingri turiet elektroinstrumentu. Pieskrūvējot un atskrūvējot skrūves, var īslaicīgi rasties liels reaktīvais griezes moments.

- Pirms jebkuras darbības ar elektroinstrumentu (piemēram, pirms apkalpošanas, darbinstrumenta nomaiņas u.t.t.), kā arī tā transportēšanas un uzglabāšanai pārvietojiet griešanās virziena pārslēdzēju vidus stāvoklī. Ja nejauši nospiež ieslēdzēju/izslēdzēju, pastāv savainojumu risks.

- Nostipriniet apstrādājamo priekšmetu. Iestiprinot apstrādājamo priekšmetu skrūvspīlēs vai citā stiprināju‌ma ierīcē, strādāt ir drošāk, nekā tad, ja tas tiek tu‌rēts ar rokām.

- Pirms elektroinstrumenta novietošanas no‌gaidiet, līdz tas ir pilnīgi apstājies. Kustībā esošs darbinstruments var ie‌strēgt, izsaucot kontroles zaudēšanu pār elektroinstrumentu.

Sargājiet elektroinstrumentu no karstuma, piemēram, no ilgstošas atrašanās saules staros, uguns, ūdens un mitruma. Pretējā gadījumā var notikt sprādziens.